CELEX: 62016CN0346
Language: hr
Date: 2016-06-21 00:00:00
Title: Predmet C-346/16: Zahtjev za prethodnu odluku koji je 21. lipnja 2016. uputio Amtsgericht Kehl (Njemačka) – kazneni postupak protiv C

12.9.2016   
            
            
               HR
            
            
               Službeni list Europske unije
            
            
               C 335/34
            
         Zahtjev za prethodnu odluku koji je 21. lipnja 2016. uputio Amtsgericht Kehl (Njemačka) – kazneni postupak protiv C
   (Predmet C-346/16)
   (2016/C 335/46)
   Jezik postupka: njemački
   
      Sud koji je uputio zahtjev
   
   Amtsgericht Kehl
   
      Stranke glavnog postupka
   
   C
   
      Druga stranka: Staatsanwaltschaft Offenburg
   
      Prethodna pitanja
   
   
               1.
            
            
               Treba li članak 67. stavak 2. UFEU-a kao i članke 20. i 21. Uredbe br. 562/2006 o Zakoniku Zajednice o pravilima kojima se uređuje kretanje osoba preko granica (1) (Zakonik o schengenskim granicama, u daljnjem tekstu: ZSG) ili druge odredbe prava Europske unije tumačiti na način da im se protivi nacionalni propis koji policijska tijela predmetne države ovlašćuje na to da na području do 30 kilometara od granice te države članice s državama strankama Konvencije o provedbi Schengenskog sporazuma od 14. lipnja 1985. (Konvencija o provedbi Schengenskog sporazuma) s ciljem sprečavanja i zaustavljanja nezakonitog ulaska na područje navedene države članice ili s ciljem sprečavanja određenih kaznenih djela koja su usmjerena protiv sigurnosti ili zaštite granice, izvrše pretragu stvari, neovisno o ponašanju osobe koja je ima kod sebe i postojanja posebnih okolnosti, a da nije bio privremeno ponovno uveden nadzor na predmetnoj državnoj granici u skladu s člankom 23. i sljedećima ZSG-a?
            
         U slučaju pozitivnog odgovora na prvo pitanje:
   
               2.
            
            
               Treba li članak 67. stavak 2. UFEU-a kao i članke 20. i 21. Uredbe br. 562/2006 o ZSG–u ili druge odredbe prava Europske unije tumačiti na način da im se protivi nacionalni propis ili praksa, u skladu s kojom kazneni sud može na teret optuženika upotrijebiti dokaz, iako je on pribavljen državnom mjerom kojom se povređuju propisi Europske unije?
            
         
      (1)  SL L 105, str. 1. (SL, posebno izdanje na hrvatskom jeziku, poglavlje 19. svezak 10., str. 61.)